recursal/SuperWikiNEXT-32B huggingface dataset:
פירוש נוסף ערך זה עוסק בחברה לייצור מוצרי חשמל. אם התכוונתם להוצאת ספרים, ראו הוצאת ש. פרידמן.
  
שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

פרסומים של פתיליות "פרידמן" בחו"ל
**"ש. פרידמן בע"מ"** (**S. FRIEDMAN LTD**) הייתה חברה ישראלית מובילה לייצור מוצרי חימום ומוצרי חשמל ביתיים (כגון: מקררים, תנורי אפייה, מכונות כביסה וכו') בין שנות ה-30 לראשית שנות ה-80 של המאה ה-20.

היסטוריה
--------

את החברה הקימו שמואל שמריהו פרידמן ובניו. הם עלו לארץ ישראל מבודפשט, הונגריה, ובשנותיהם הראשונות בארץ התפרנסו מתיקון פרימוסים בבית מלאכה בנחלת שבעה בירושלים. בהמשך החלו בייצור של פתיליות ופרימוסים (שחלקם נמצאים בשימוש עד היום). בשנת 1936 הקימו את מפעל "ש. פרידמן בע"מ" בגבעת שאול בירושלים, שבשנותיו הראשונות ייצור כלי קיבול מפח. במהלך מלחמת העולם השנייה ייצר בעיקר עבור הצבא הבריטי. בראשית שנות ה-40 העסיק המפעל בין 150 ל-400 פועלים בהתאם לכמות העבודה וזמינות חומרי הגלם. באותה עת היה מפעל פרידמן המעסיק הגדול ביותר בירושלים ונאמר עליו "או שאתה עובד בפרידמן או שעבדת בפרידמן או שתעבוד בפרידמן". בשנת 1944 הוחל בייצור תנורי חימום ופרימוסים במפעל.

לאחר פטירתו של שמואל פרידמן ירשו את המפעל בניו, פרי ולאיוש. לאיוש עבד כמנהל הטכני והוגה הרעיונות של המפעל ופרי פעל כמנהל כספים, המפעל שגשג והיה בין המפעלים הגדולים בישראל בתחומו.

בשנות ה-70 נפטר פרי פרידמן וכעבור כמה שנים נפטר גם לאיוש פרידמן והמפעל סגר שעריו.

בין רעיונותיו המקוריים של לאיוש פרידמן:

* האבטיפוס של ה"טוסטר אובן" של היום. תהליך הייצור שלו היה יקר מדי ויוצרו רק פרטים בודדים ממנו, שנמצאים בבעלות המשפחה.
* המקרר הראשון בעולם שבו המקפיא היה למטה והמקרר למעלה. אך גם היצור שלו היה יקר מדי, בשל הצורך בשני מנועי קירור לתפעלו, ומעטים ממנו נמכרו.

לחברה הייתה במשך שנים רבות בלעדיות על יבוא של מותגים מובילים מהעולם, כגון Hotpoint ,Siltal ,Sanyo ו-Sauter, וכן פס ייצור רחב ביותר של תנורי חימום ואפיה, מכונות כביסה, מקררים וכו'.

תנור פרידמן
-----------

תנורי החימום "פרידמן", שכונו "פיירסייד", היו מותג ישראלי שנפוץ כמעט בכל בית בישראל בשנות ה-60 וה-70. גוף החימום של התנור היה פתילה שבערה מאספקה של נפט במכל קבוע, ונתונה בתוך גליל קטן מכוסה בכיפת רשת מתכתית, שהתלהטה מחום הבעירה. לוח מתכת קעור ומבריק שימש רפלקטור לאש והפיץ את החום בחדר.

תנור פרידמן הונצח ב"שיר הפטנטים" המפורסם של חיים חפר משנות ה-60 כאחת ההמצאות הישראליות המייחדות את הארץ (חפר החליף את השם "פרידמן" בכינוי "זלמן"): "כי זלמן הוא זלמן מה יש לדבר, כי זלמן תמיד הוא הטוב ביותר".

קישורים חיצוניים
----------------

* שחזור צילום של תנור פרידמן, מפורום אוספים ואספנות באתר תפוז אנשים
* תנור נפט "פיירסייד", באתר הארץ, 26 באפריל 2006
* אתר להנצחת מפעל ש. פרידמן בע"מ

הערות שוליים
------------

1. ↑  ש. פרידמן ז"ל, הארץ, 1 בדצמבר 1957
2. ↑  השבתה בבית חרושת פרידמאן בגבעת שאול, הצופה, 13 באוקטובר 1942
3. ↑  400 פועלים בתווית כלי־קיבול מפח בירושלים, דבר, 9 בינואר 1942
4. ↑  בגבעת שאול, הארץ, 19 בפברואר 1942
5. ↑  חרושת ומלאכה בירושלים, דבר, 3 במאי 1946
6. ↑  בבית החרושת פרידמן, דבר, 31 בינואר 1944
7. ↑  בבתי החרושת בירושלים, הצופה, 19 ביוני 1944
**TVR**  היא חברה בריטית לייצור מכוניות ספורט שהוקמה בבלקפול בשנת 1946.

היסטוריה
--------

החברה הוקמה בשנת 1946 על ידי טרבור וילקינסון, יליד בלקפול. היא נקראה על בסיס אותיות המופיעות בשמו (TreVoR). בשנת 1946 הוא רכש בית מלאכה והחל לעסוק בשרותי הנדסה. בשנת 1949 נבנתה המכונית הראשונה שנמכרה לקרוב משפחה תמורת 325 פאונד. מכונית שנייה הייתה בעיצוב דומה ונמכרה לחובב ספורט מקומי. המכונית השלישית השתתפה במספר מרוצים וזכתה בפרסים כאשר וילקינסון בעצמו היה הנהג. החברה המשיכה בייצור מכוניות בודדות.

בשנת 1958 הסתיים תכנון דגם Grantura Mark 1. המכונית הייתה מצוידת במנוע של פורד. אחד המכוניות נשלחה למכירה בארצות הברית. לאור המכירות הנמוכות החברה נכנסה לחובות. בסופו של דבר בתקווה להתאוששות עסקית הוחלט להזרים הון נוסף לחברה.

במחצית שנת 1960 במפעל עבדו כ-43 פועלים. הם סיימו בניית כ-100 מכוניות ואז הוחלט לעבור לדגם Grantura Mark 2. המכונית השתתפה במרוץ 12 השעות של סברינג אך ללא הצלחה. בעקבות כך מייסד החברה עזב אותה. בשנת 1962 המכונית השתתפה ב-Tulip Rally בהולנד וסיימה במקום השלישי. במרוץ 24 השעות של לה מאן היא נשרה עקב התחממות בסיבוב השלישי.

בשנת 1963 הסתיים תכנון TVR Griffith 200. המכירות לא הגיעו לרמה סבירה. כתוצאה מכך הוכרז על סגירת המפעל והחברה.

למרות הקשיים החברה נמכרה לארתור לילי והמשיכה להתקיים. בהנהלה חדשה בשנת 1967 החל ייצור מכונית Vixen Series 1. עד לשנת 1973 נבנו מעל ל-1000 יחידות. בשנת 1972 החל ייצור מכונית בסדרה TVR M series. ייצור סדרה זו הופסק בשנת 1979.

בשנת 1986 החל ייצור TVR S series. ייצור מכוניות בסדרה זו נמשך עד לשנת 1994 תוך בניית מעל ל-2600 מכוניות.

החל משנת 1999 כל מכוניות החברה היו מצוידות במנוע TVR Speed Six עם נפח של 3.6–4 ליטר ויכולת לפתח כוח עד כ-400 כוח סוס.

מכוניות מדגם TVR Chimaera היו מיוצרות בשנים 1992–2001 ונמסרו ללקוחות 5256 מכוניות – מספר שיא עבור החברה.

בשנת 2002 החל ייצור מכוניות מדגם TVR טמורה. מדגם זו נמכרו כמה מאות בלבד. בשנת 2004 בעלות על החברה שונתה והיא עברה לבעלות של ניקולאי סמולנסקי. בשנת 2006 ייצור ירד לרמה של 3–4 מכוניות בשבוע וכ-300 מעובדי החברה פוטרו. באוקטובר 2006 סמולנסקי הכריז שייצור יועבר לטורינו ורק ייצור המנועים יישאר בבלקפול. לאחר הפגנות ומאבקי כוח תוכניות אלו לא מומשו. בסופו של דבר בשנת 2013 סמולנסקי מכר את החזקותיו בחברה.

בשנת 2015 הוכרז שחברה מתכננת לצאת עם דגם חדש. בשנת 2016 הוכרז שחברה תבנה מפעל חדש בויילס תוך קבלת תמיכה מהממשל המקומי. מפעל זה היה אמור להתחיל בייצור מכונית מדגם TVR Griffith. בשנת 2020 התברר שלחברה חובות של מעל ל-8 מיליון פאונד והיא מתקשה להחזיר את החובות ולשלם עבור הלוואה מוויילס.

בשנת 2021 הוכרז שחברה החלה בתכנון מכונית ספורט חשמלית. חברת Encorsia שמייצרת סוללות לרכבים שילמה את כל החובות של TRV והחזירה לממשלת ויילס את ההלוואה. ייצור מכונית חשמלית מתוכנן להתחיל בשנת 2024.

תמונות
------

* TVR_No2TVR\_No2
* TVR Grantura Mark IIATVR Grantura Mark IIA
* TVR VixenTVR Vixen
* TVR_Griffith_SETVR\_Griffith\_SE
* TVR ChimaeraTVR Chimaera

קישורים חיצוניים
----------------

ויקישיתוף מדיה וקבצים בנושא **TVR** בוויקישיתוף
* 

* אתר האינטרנט הרשמי של TVR (באנגלית)
* אתר חובבי מכוניות TVR

הערות שוליים
------------

1. ↑
2. ↑  2024 TVR Griffith EV confirmed for production, CarExpert (באנגלית)
**לואיס חסוס ריוחה גונזאלס** (בספרדית: **Luis Jesús Rioja González**; נולד ב-16 באוקטובר 1993) הוא כדורגלן ספרדי שמשחק בדפורטיבו אלאבס בעמדת כנף שמאל. בצעירותו שיחק באקדמיה של ריאל מדריד, ומשם עבר לכדורגל מקצועני בספרד. יידוע במהירות ובסיומת שלו, שהוו חלק גדול בעלייתה של אלאבס לליגה הראשונה והיכולת הטובה שלה בה.

קריירה
------

ריוחה נולדה בלאס קבזאס דה סאן חואן, סביליה, אנדלוסיה, ושישק בנוער של קאבסנסה. הוא ערך את הופעת הבכורה שלו בבוגרים ב-2 בספטמבר 2012, כששיחק את 22 הדקות האחרונות של ניצחון ביתי 2–0 של מול קאדיס ב'.

ריוחה כבש את שער הבוגרים הראשון שלו ב-18 בנובמבר 2012, ב-4–0 ביתי נגד ארקוס, וסיים את הקמפיין עם ארבעה שערים ב-35 הופעות. ב-27 ביוני של השנה שלאחר מכן, הוא חתם על חוזה לשלוש שנים עם ריאל מדריד ושובץ בקבוצת קסטיליה בליגה השנייה.

ב-27 ביולי 2014 הצטרף ריוחה לקבוצת מילואים נוספת, סלטה ויגו ב' בליגה השלישית. ב-4 בינואר 2017, הוא עבר למרבייה.

ב-23 ביולי 2018, ריוחה חתם על חוזה לשנתיים עם אלמריה מהליגה השנייה. הוא ערך את הופעת הבכורה שלו ב-17 באוגוסט, כשפתח בהפסד חוץ 0–1 מול קאדיס.

ריוחה הבקיע את השער המקצועי הראשון שלו ב-26 באוגוסט 2018, כשכבש את השער הפותח בתיקו 1-1 ביתי מול טנריפה. הוא היה פותח קבוע במועדון במהלך הקמפיין, ותרם עם ארבעה שערים ב-39 הופעות.

ב-1 ביולי 2019, ריוחה חתם על חוזה לארבע שנים עם דפורטיבו אלאבס מלה ליגה, כשהמועדון הפעיל את סעיף השחרור שלו. הוא ערך את הופעת הבכורה שלו ב-18 באוגוסט, בתבוסה ביתית 1–0 נגד לבאנטה.

סטטיסטיקות קריירה
-----------------

הופעות ושערים לפי מועדון, עונה ומסגרת| מועדון | עונה | ליגה | גביע | אחר | בסך הכל |
| --- | --- | --- | --- | --- | --- |
| ליגה | הופעות | שערים | הופעות | שערים | הופעות | שערים | הופעות | שערים |
| קאבסנסה | 2012–13 | הליגה הספרדית השלישית | 35 | 4 | — | — | 35 | 4 |
| ריאל מדריד קסטיליה | 2013–14 | הליגה הספרדית השנייה | 33 | 0 | — | — | 33 | 0 |
| סלטה ויגו ב' | 2014–15 | הליגה הספרדית השנייה | 28 | 4 | — | — | 28 | 4 |
| 2015–16 | 37 | 4 | — | — | 37 | 4 |
| 2016–17 | 0 | 0 | — | — | 0 | 0 |
| בסך הכל | 65 | 8 | 0 | 0 | 0 | 0 | 65 | 8 |
| מארבייה | 2016–17 | הליגה הספרדית השנייה | 16 | 0 | — | — | 16 | 0 |
| 2017–18 | 30 | 5 | 2 | 0 | 2 | 0 | 34 | 5 |
| בסך הכל | 46 | 5 | 2 | 0 | 2 | 0 | 50 | 5 |
| אלמריה | 2018–19 | הליגה הספרדית השנייה | 39 | 4 | 2 | 1 | — | 41 | 5 |
| אלאבס | 2019–20 | לה ליגה | 28 | 0 | 1 | 0 | — | 29 | 0 |
| 2020–21 | 22 | 2 | 1 | 1 | — | 23 | 3 |
| בסך הכל | 50 | 2 | 2 | 1 | 0 | 0 | 52 | 3 |
| בסך הכל בקריירה | 268 | 23 | 6 | 2 | 2 | 0 | 276 | 25 |

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
**ג'ון פטריק ג'ויס** (באנגלית: **John Patrick Joyce**; נולד ב-8 בפברואר 1957) הוא פוליטיקאי ודרמטולוג אמריקאי המכהן כחבר בית הנבחרים של ארצות הברית מטעם מחוז הקונגרס השלושה-עשר של קהיליית פנסילבניה. הוא מכהן בתפקיד מטעם המפלגה הרפובליקנית.

ג'ויס סיים את לימודיו הגבוהים בפקולטה לרפואה של אוניברסיטת המדינה של פנסילבניה עם תואר דוקטור ברפואה. הוא השלים את התמחותו בבית החולים ג'ונס הפוקינס השוכן באוניברסיטת ג'ונס הופקינס. לאחר שסיים את התמחותו הרפואית, הוא המשיך לעסוק ברפואה כמדריך קליני בבית החולים ג'ונס הופקינס. ג'ויס עבד לאחר מכן עם צי ארצות הברית בב בית החולים פורטסמות' של הצי בווירג'יניה במהלך מלחמת המפרץ.

במהלך בחירות 2018 בארצות הברית ניהל ג'ויס מסע בחירות לבית הנבחרים של ארצות הברית מטעם מחוז הקונגרס ה-13 של פנסילבניה. ג'ויס זכה בבחירות הרפובליקניות המקדימות כשהוא גובר על שבעה מועמדים אחרים כשלו 22% מהקולות. הוא זכה בבחירות הכלליות כשגבר על ברנט אוטאוויי, מועמד המפלגה הדמוקרטית, עם 70.5% מהקולות.

קישורים חיצוניים
----------------

ויקישיתוף מדיה וקבצים בנושא **ג'ון ג'ויס** בוויקישיתוף
* אתר האינטרנט הרשמי של ג'ון ג'ויס (באנגלית)
* ג'ון ג'ויס, ברשת החברתית אקס (טוויטר)
* ג'ון ג'ויס באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  Primary Preview: 13th Congressional District, באתר cumberlink.com‏, 12 במאי 2018 (באנגלית)
2. ↑  Blair dermatologist announces bid for 13th District, באתר Altoona Mirror‏, 20 במרץ 2018 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: J000302

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'ון ג'ויס"**.
סמל אוניברסיטת דמשק
מבנה הנהלת אוניברסיטת דמשק
**אוניברסיטת דמשק** (בערבית: **جامعة دمشق**) היא האוניברסיטה הגדולה והוותיקה בסוריה, ומהגדולות בעולם הערבי כולו, עם 85,837 סטודנטים. היא ממוקמת בדמשק, בירת המדינה. לאוניברסיטה קמפוסים בערים נוספות בסוריה.

האוניברסיטה נוסדה בשנת 1923 ממיזוג של בית הספר לרפואה (שנוסד ב-1903) ושל בית הספר למשפטים (נוסד ב-1913). עד לשנת 1958 שמה היה "אוניברסיטת סוריה", אולם שמה שונה לאחר ייסוד האוניברסיטה בחלב. בהמשך הוקמו אוניברסיטאות גם בערים חומס, לטקיה, ודיר א-זור. אוניברסיטת דמשק הייתה בין המוסדות האקדמיים המובילים בעולם הערבי, עד לעלייתו לשלטון של חאפז אל-אסד. אולם הזנחת ההשכלה הגבוהה בסוריה בתקופת אל-אסד הביאה להתדרדרות רמת ההוראה באוניברסיטה זו.

באוניברסיטת דמשק 16 פקולטות. בין השאר קיימת בה מחלקה להוראת השפה הערבית לסטודנטים זרים, מהמחלקות הגדולות מסוגה בקרב העולם הערבי. האוניברסיטאות הסוריות מתהדרות בכך שרוב תוכניות הלימודים בהן נלמדות בשפה הערבית, דבר שאינו קיים בחלק מהאוניברסיטאות במדינות ערב.

פקולטות, בתי ספר ויחידות אחרות
------------------------------

### פקולטות

* הפקולטה לרפואה - נוסדה בשנת 1903.
	+ פקולטה לרפואת שיניים - נוסדה בשנת 1921
* הפקולטה לרוקחות - נוסדה בשנת 1903.
* הפקולטה לטכנולוגיית מידע - נוסדה בשנת 1994.
* הפקולטה להנדסה אזרחית - נוסדה בשנת 1961.
* הפקולטה להנדסת מכונות והנדסת חשמל - נוסדה בשנת 1963.
* הפקולטה לכלכלה - נוסדה בשנת 1956.
* הפקולטה לאומנויות ומדעי הרוח - נוסדה בשנת 1928.
* הפקולטה לחינוך - נוסדה בשנת 1946.
* הפקולטה לחקלאות - נוסדה בשנת 1963.
* הפקולטה לתורת המשפט האסלאמית - נוסדה בשנת 1954.
* הפקולטה לאדריכלות - נוסדה בשנת 1960.
* הפקולטה למדעי המדינה - נוסד בשנת 1979.
* הפקולטה למשפטים - נוסד בשנת 1913.
* הפקולטה לתיירות

### מכוני מחקר

באוניברסיטת דמשק פועלים מכוני מחקר בתחומים: מחקר ויישומי לייזר, פיתוח מנהלי, מחקרים סייסמולוגיים, המכון לשפות, מכון לתרגום ופרשנות.
והמכון לשפה הערבית המוכר כאחד ממרכזי לימוד השפה הערבית הטובים בעולם עבור דוברי שפות אחרות.

סמל האוניברסיטה
---------------

הסמל של אוניברסיטת דמשק בא לשקף את חשיבות המדע ואת הרצון האינסופי של האדם לידע כמו גם את תרומתה הייחודית של דמשק בהתפתחות המדע בעולם.

צבע הפטל בא לבטא את הפטל הדמשקני שהוא פרי שנמצא בעיקר בדמשק, ומבטא את הייחודיות של האוניברסיטה ממש כמו הפרי. הצבע קיים גם בחתימתו של נשיא אוניברסיטת דמשק.

המנורה היא סמל הידע בתרבויות שונות, מקרינה את האור של הידע והמדע, עטופה בפסוק מהקוראן (סורה 20:114): "אמור ריבוני, הוסף לי דעת" שהוא המוטו של אוניברסיטת דמשק.

ראו גם
------

* חינוך בסוריה

קישורים חיצוניים
----------------

| עיינו גם בפורטל: |
| --- |
|  | **פורטל המזרח התיכון** |

ויקישיתוף מדיה וקבצים בנושא **אוניברסיטת דמשק** בוויקישיתוף
* 

* אתר האינטרנט הרשמי של אוניברסיטת דמשק (בערבית)

* אתר האינטרנט הרשמי של אוניברסיטת דמשק (באנגלית)
* אתר אוניברסיטת דמשק (בערבית, אנגלית וצרפתית)
* Spender, Tom. A new 'Mecca of Arabic studies'? The Christian Science Monitor. Retrieved on 2007-03-31

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007585658705171
* BIBSYS: 3061998
* BnF: cb150296828 (data)
* CiNii: DA14688947
* GND: 81897-5
* ISNI: 0000 0001 2353 3326
* LCCN: n82010715
* RERO: 02-A004010309
* SUDOC: 150194080
* VIAF: 150695858
* WorldCat: lccn-n82010715

 |
מצפה הכוכבים אנדרושיבקה באוקראינה
**ויקיפדיה** (שם מלא: **274301 ויקיפדיה**; באנגלית: **274301 Wikipedia**) הוא שמו של אסטרואיד בחגורת האסטרואידים שהתגלה ב-25 באוגוסט 2008 במצפה הכוכבים אנדרושיבקה שבאוקראינה. השם "ויקיפדיה" ניתן לאסטרואיד בינואר 2013, כמחווה לאנציקלופדיית האינטרנט הרב-לשונית ויקיפדיה. שמות קודמים או חלופיים לאסטרואיד הם: **2008 QH24,‏ 2007 FK34** ו-**1997 RO4**.

גילוי האסטרואיד
---------------

האסטרואיד התגלה על ידי אסטרונומים ממצפה הכוכבים אנדרושיבקה. מצפה זה אחראי לגילויים של 101 אסטרואידים בין השנים 2003–2010, מתוך למעלה מ-483,000 אסטרואידים שהתגלו, נכון לתחילת 2017, והוא מצפה הכוכבים הפרטי היחיד ברחבי אוקראינה. האסטרואיד "ויקיפדיה" נצפה לראשונה על ידי צוות אנדרושיבקה ב-25 באוגוסט 2008 בשעה 22:46, שעון אוקראינה. בלילה שלאחריו האסטרואיד נצפה שוב באותו מצפה ואז קיבל את שמו הקודם "2008 QH24". לאחר מכן הוכח שאסטרואיד זה והאסטרואידים "2007 FK34 ו-"1997 RO4", שזוהו בהזדמנויות קודמות על ידי צופים שונים - הם, למעשה, אותו אסטרואיד.

מתן השם "ויקיפדיה"
------------------

השם הוצע על ידי אחד מחברי הוועד המנהל של "ויקימדיה אוקראינה", וההצעה הוגשה ל"ועדה לנומנקלטורה של גופים קטנים" באיגוד האסטרונומי הבינלאומי על ידי בעל מצפה הכוכבים. ההחלטה של הוועדה להעניק את השם "ויקיפדיה" לאסטרואיד פורסמה ב-27 בינואר 2013 בכתב העת המדעי "Minor Planet Circular" היוצא לאור על ידי המרכז לכוכבים מינוריים של האיגוד האסטרונומי הבינלאומי.

בהסבר הרשמי לשם נאמר:

> 
> ויקיפדיה היא אנציקלופדיית אינטרנט חינמית, חופשית ושיתופית שהושקה ב-2001. באחת עשרה שנות התגבשותה היא הפכה לאחד ממקורות המידע הגדולים ביותר ולאחד מאתרי האינטרנט הנצפים ביותר. היא מפותחת בלמעלה מ-270 שפות על ידי חובבים מכל העולם.
> 
> 
> 
>

קישורים חיצוניים
----------------

* Robert Workman, Asteroid Re-Named 'Wikipedia', TechNewsDaily, February 5 2013 (באנגלית)
* 274301 Wikipedia (2008 QH24), JPL Small-Body Database, Jet Propulsion Laboratory, NASA website (באנגלית)

הערות שוליים
------------

1. 1 2 3  זהו תאריך ומקום הגילוי הרשמי של האסטרואיד בעל המספר הסידורי "274301". למעשה, האסטרואיד עצמו נצפה לפני כן בכמה הזדמנויות, וראו בהמשך הערך.
2. ↑  Minor Planet Discoverers, Minor Planet Center (באנגלית)
3. ↑  Discovery Circumstances: Numbered Minor Planets, Minor Planet Center (באנגלית)
4. ↑  (274301) Wikipedia = 1997 RO4 = 2007 FK34 = 2008 QH24, Minor Planet Center (באנגלית)
5. ↑  לרשימת הצפיות המלאה של האסטרואיד ראו  
 (274301) Wikipedia = 1997 RO4 = 2007 FK34 = 2008 QH24, Minor Planet Center (באנגלית)
6. ↑  274301 Wikipedia (2008 QH24), JPL Small-Body Database, Jet Propulsion Laboratory, NASA website (באנגלית)

**גילוי נאות**: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
**הפגוניה הערבית** (שם מדעי: ***Fagonia arabica***) היא בן-שיח מסוג פגוניה ממשפחת הזוגניים, הגדל בעיקר בערוצים חוליים במדבר. היא נפוצה בצפון אפריקה ועד מערב אסיה. הפגוניה הערבית פורחת מאפריל עד יוני. יש לה ענפים זקופים וירוקים, המתנשאים לגובה של 18–27 ס"מ, ושחלה מחומשת שהופכת לפרי. הפרח שלה הוא בעל חמישה עלי כותרת סגולים, ובמרכז הכותרת יש עשרה אבקנים צהובים. עליה תלתניים והגבעול עגול. הפגוניה הערבית אחרי הפגוניה הרכה, היא השכיחה מבין מיני הפגוניה במדבר.

מקומות ותנאי גידול
------------------

שמו של הצמח מעיד על יחסו למדינות ערב, מקום הגידול שלה. היא שכיחה בכמה בתי גידול במדבר, ונחשבת לצמח חולות. הפגוניה גדלה על אדמה שהיא חול מיוצב או על שדות חול מעורבים בלס או על אבני גיר, במקומות הרריים ובדרום הארץ. תפוצתה העולמית משתרעת במדבריות צפון אפריקה ואסיה כגון פקיסטן, אפגניסטן והודו.

הפגוניה הערבית בישראל
---------------------

מקומות תפוצותיה בארץ הם בעיקר בצפון הנגב, בהרי אילת, מדבר יהודה, בקעת ים המלח והערבה. פריחת הפגוניה בארץ היא בעונות המעבר, האביב והסתיו.

שימושים
-------

לפי הרפואה העממית הנהוגה באישורים מסוימים באסיה ובאפריקה, הפגוניה הערבית משמשת כתרופה למספר מחלות, החל מבעיות בקיבה ועד לטיפול בסרטן. רפואה זו מייחסת לצמח זה מגוון יכולות מרפא, כאשר כל חלק בפרח משמש כתרופה לבעיה רפואית אחרת. עלי הפגוניה הערבית יכולים לשמש כפלסטרים ולחיטוי הפצע, בנוסף לכך היא חומר משתן, תרופה מכייחת בטיפול נגד חום, אסתמה, שיעול, הפרעות בכבד ובמחלות קיבה. יתרה על כך מייחסים לפגוניה סגולות בטיפול ברקמות, בקירור העור ובטיפול בתשישות. צמח זה כמעט אינו בשימוש בישראל.

מחקרים
------

מאות מחקרים נעשו על הפגוניה הערבית, החל מקדחת ועד לסרטן, כולם מוצאים את הריפוי בצמח המרפא הזה. הודות למחקרים שנעשו מספר שנים, החוקרים הגיעו למסקנות בנוגע לסגולותיו של צמח והיום יש מידע רב על הצמח ופרטים על היכולות השונות שלו. יתרה על כך מפני שהצמח נעשה שימושי מאוד בקרב אנשים רבים, המחקרים נהיו נרחבים, והמדענים אשר מגלים כל יום דבר חדש על היכולות שלו מאמינים שצמח המרפא הוא העתיד.

קישורים חיצוניים
----------------

ויקישיתוף מדיה וקבצים בנושא **פגוניה ערבית** בוויקישיתוף
* פגוניה ערבית, באתר NCBI (באנגלית)
* פגוניה ערבית, באתר צמח השדה
* פגוניה ערבית, באתר צמחיית ישראל ברשת
* פגוניה ערבית, באתר Tropicos (באנגלית)
* פגוניה ערבית, באתר GBIF (באנגלית)
* פגוניה ערבית, באתר The Plant List (באנגלית)
* פגוניה ערבית, באתר IPNI (באנגלית)

הערות שוליים
------------

1. 1 2  פגוניה ערבית, באתר צמח השדה
2. 1 2 3  פגוניה ערבית, באתר העמותה הישראלית לצמח מרפא
3. 1 2  אבי שמידע, דוד דרום, כרך ב, **מדריך פרחי הבר בישראל**
4. 1 2 3  Fagonia Arabica
5. ↑  הגדרה מילונית: תרופה המעודדת הפרשת ליחה (כיח) מדרכי הנשימה
הלן טאפט עם הוריה ואחיה (1912)
**הלן הרון טאפט מאנינג** (באנגלית: **Helen Herron Taft Manning** ‏ 1 באוגוסט 1891 - 21 בפברואר 1987) הייתה פרופסור אמריקאית להיסטוריה ודקאן קולג'. היא הייתה ילדתם האמצעית ובתם היחידה של נשיא ארצות הברית ויליאם הווארד טאפט ואשתו הלן הרון טאפט.

חיים אישיים
-----------

כמו אחיה הבכור רוברט ואחיה הצעיר צ'ארלס, הלן טאפט הייתה בעלת הישגים לימודיים גבוהים. היא הצליחה להגיע למטרות שאמה לא קיבלה גישה אליהן בגלל המגבלות החברתיות שהוטלו על נשים בתקופת אמה. היא קיבלה מלגת לימודים במכללת ברין מאר בפילדלפיה, שם למדה כשאביה נבחר לנשיא בשנת 1908.

לימודיה באוניברסיטה הופסקו לזמן מה כשאמה לקתה בשבץ מוחי ונותרה נכה. היא עברה לגור בבית הלבן עם משפחתה ועזרה לאמה להתגבר על הבעיות בתנועה ובדיבור כתוצאה מהשבץ. טאפט שימשה גם כמארחת רשמית בתפקידים רבים בבית הלבן בזמן שאמה הייתה מוגבלת. בדצמבר 1910 נערכה לה מסיבת הצגתה לראשונה בחברה בבית הלבן.

לאחר שאמה התאוששה, היא חידשה את לימודיה בברין מור, וסיימה את לימודיה בשנת 1915 עם תואר ראשון בהיסטוריה. היא הייתה סופרג'יסטית שנסעה ברחבי המדינה ונאמה נאומים למען תמיכה בהצבעה למען זכות הצבעת נשים וזכויות נשים.

ב־15 ביולי 1920 התחתנה עם פרופסור להיסטוריה מאוניברסיטת ייל בשם פרדריק ג'ונסון מאנינג (1894–1966), שעבר אז ללמד במכללת סווארת'מור.

למאנינגס היו שתי בנות:

* הלן טאפט מאנינג האנטר (5 באוקטובר 1921 - 17 באוקטובר 2013)
* קרוליין מאנינג קנינגהאם (18 בינואר 1925 - 23 במרץ 2020)

שתי הבנות המשיכו גם בקריירה בהוראה.

קריירה אקדמית
-------------

בשנת 1917, בגיל 26 בלבד, מונתה טאפט לדקאן של מכללת ברין מאר, וכיהנה כנשיאת המכללה בפועל בשנת 1919.

לאחר מכן למדה באוניברסיטת ייל, שם סיימה דוקטורט בהיסטוריה. תחומי העניין של המחקר שלה התמקדו בהיסטוריה של צפון אמריקה בסוף המאה השמונה עשרה ובתחילת המאה התשע עשרה. בשנת 1925 חזרה לברין מאר כדיקנית ופרופסור להיסטוריה. היא שימשה כדיקנית עד 1941, ולימדה היסטוריה עד שפרשה בשנת 1957, לאחר שהייתה ראש המחלקה. היא המשיכה לחקור ולפרסם מאמרים במהלך פרישתה.

כתביה, הכוללים אוסף של התכתבויות אישיות, עבודה מקצועית ועבודות בעלה מאוחסנים בארכיון מכללת ברין מאר.

מותה
----

טאפט נפטרה בשנת 1987 בגיל 95 מדלקת ריאות בבית אבות בפילדלפיה. היא נקברה בבית הקברות של כנסיית הגואל בברין מאוור, פנסילבניה.

קישורים חיצוניים
----------------

ויקישיתוף מדיה וקבצים בנושא **הלן טאפט מאנינג** בוויקישיתוף
* הלן טאפט מאנינג, באתר "Find a Grave" (באנגלית)

הערות שוליים
------------

1. 1 2  "Helen Herron "Helene" Taft Manning".
2. 1 2  "Helen Taft Manning, Ex-Dean of Bryn Mawr". *The New York Times* (באנגלית אמריקאית). 1987-02-23. ISSN 0362-4331. נבדק ב-2019-02-24.
3. ↑  "Helen Taft Manning papers, 1861-1992". *dla.library.upenn.edu*. נבדק ב-2019-02-24.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007280262805171
* GND: 1055276858
* ISNI: 0000 0000 2636 6458
* LCCN: n86053368
* NTA: 074474529
* SNAC: w6jh4qc3
* SUDOC: 120446308
* VIAF: 20057968
* WorldCat: lccn-n86053368

 |
שער החוברת "קאנטיגה פור איל פ'ואיגו" (שיר על השרפה"), מאת יעקב אברהם יונה, סלוניקי תרנ"א.
**יעקב אברהם יונה** (1847, מונסטיר, האימפריה העות'מאנית–1922, סלוניקי, ממלכת יוון) היה משורר, זמר, מתעד ומוציא לאור.

קורות חיים
----------

נולד במונסטיר שבמקדוניה, (אז בתחומי האימפריה העות'מאנית). ב-1863 לאחר שריפת הענק במונסטיר, עבר לסלוניקי ושם פעל רוב חייו. הוא היה מעורב בחיי הרוח והתרבות של הקהילה היהודית בעיר.

את דרכו החל יונה כפועל תעתיק בבית דפוס, בבית ההוצאה של חכם סעדי הלוי ולימים היה עורכו של כתב עת מסחרי, ספרותי ומדיני בשם "לה איפוקה" (התקופה).
יונה נישא לדודון מטראסו, אחייניתו של סעדי הלוי, הוא ניחן בקול ערב והחל לשמש כחזן וכבעל תוקע בימים נוראים ובחגים. כדי להשלים את הכנסתו החל לשמש גם כקומבידאדור מזמן לאירועים ולשמחות. במסגרת תפקידו עבר מבית לבית והזמין קרואים לשמחות באמצעות שירתו בה תיאר את האירוע, שיבח את החתן, את הכלה ושאר בעלי השמחה.

יונה החל לפרסם את שיריו המקוריים בליווי טקסטים נוספים שליקט ממאגר הפולקלור בלאדינו ובכלל זה רומנסות עתיקות ממורשתם של יהודי ספרד. את ספרוני השיר כינה בשם "גימאראס" (גמרות) אלו נמכרו לכל דורש תמורת סכום קטן. יונה הפיץ את הספרונים בקרב הקהילה היהודית, החוברות הופצו גם בסופיה ובקהיר.

תרומתו של יעקב יונה להעשרת אוצר הרומנסות בלאדינו מסלוניקי נחשבת כסגולית מבחינת כמותה. חוקרים כשמואל ג' ארמיסטד ויוסף ה' סילברמן שערכו את מחקרם בשנות השישים של המאה ה-20 על השירים בלאדינו, התבססו רבות על כתביו של יעקב אברהם יונה.

כתביו
-----

* ספר גדולת משה - 1891
* רומאנסוס – 1891
* פזמונים דה ברית מילה - 1896
* איסטוריה מויי אינטיריסאנטי די לוס דוס בוג'וקיס - 1921

קישורים חיצוניים
----------------

ויקישיתוף מדיה וקבצים בנושא **יעקב אברהם יונה** בוויקישיתוף
* שמואל רפאל ר' יעקב אברהם יונה-משורר העתים של שאלוניקי(הקישור אינו פעיל)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010649185405171
* GND: 1052520170
* ISNI: 0000 0000 4437 0047
* LCCN: no2005006328
* NTA: 073189200
* VIAF: 58805852
* WorldCat: lccn-no2005006328

 |
**אליה זהריה** (באלבנית: **Elia Zaharia**; נולדה ב-8 בפברואר 1983) היא שחקנית אלבנית. אשתו של לקה השני, נסיך הכתר של אלבניה.

ביוגרפיה
--------

אליה נולדה בטירנה ב-8 בפברואר 1983. היא בתם של גרג'יי פוליקרון זהריה וילקה מוג'ו. יש לה אח צעיר בשם עמוס מוג'י זהריה. גם אמה וגם אחיה הם שחקנים ידועים באלבניה. ב-2002 היא החלה ללמוד בבית הספר לאמנות בטירנה ולאחר מכן עברה ללמוד בסורבון שם הכירה את הנסיך לקה. ב-2005 סיימה את לימודיה בקונסרבטוריון הלאומי של בורדו בדרמה אמנותית. לאחר מכן למדה בבית ספר פרטי לדרמה בפריז. היא סיימה את לימודיה ב-2010. במאי של אותה שנה הודיעו היא ולקה על אירוסיהם.

לקה ואליה התחתנו ב-8 באוקטובר 2016 בארמון המלכותי בטירנה. בחתונתם השתתפו לצד נציגי ממשלת אלבניה נציגים מחצרות מלוכה מכל רחבי העולם. ביניהם סופיה, מלכת ספרד, פארה דיבה, הנסיכה מייקל מקנט, אלכסנדר, נסיך הכתר של יוגוסלביה, גיום, נסיך לוקסמבורג, הנסיכה ליה מבלגיה ומריה ולדימירובנה, הנסיכה הגדולה של רוסיה.

לקה ואליה יש בת אחת בשם ג'ראלדין שנולדה ב-22 באוקטובר 2020.

קישורים חיצוניים
----------------

ויקישיתוף מדיה וקבצים בנושא **אליה, נסיכת אלבניה** בוויקישיתוף
* נסיכת הכתר אליה באתר משפחת המלוכה האלבנית
**מועצת הנגידים של הפדרל ריזרב** (באנגלית: **Federal Reserve Board of Governors**), הידועה בכינויה **מועצת הפדרל ריזרב**, היא חבר נאמנים, המורכב מ-7 חברים או פחות (מאז שנת 1936 לא היו בו פחות מ-5), המתפקד כגוף מרכזי עצמאי המנהל את מערכת הפדרל ריזרב. הוא מופקד על הפיקוח של הבנקים הפדרליים ובסיוע יישום המדיניות המוניטרית של ארצות הברית. מינוי שבעת החברים, לרבות היו"ר, נעשים על ידי נשיא ארצות הברית ובאישור הסנאט. תקופת המינוי היא למשך 14 שנים.

תיאור
-----

על פי החוק, המינויים חייבים להיות "ייצוג הולם של האינטרסים הפיננסיים, החקלאיים, התעשייתיים והמסחריים והחטיבות הגאוגרפיות של המדינה". חבר הנאמנים אינו מקבל מימון מהקונגרס, ותנאי חברי הוועד המנהל של מועצת המנהלים של הנשיא מפורשים בכפוף לתנאי הנשיאות והקונגרס. לאחר מינוי חבר של חבר הנאמנים על ידי הנשיא, הוא מתפקד בעיקר באופן עצמאי. הדירקטוריון נדרש לדווח על פעילות שנתית ליושב ראש בית הנבחרים האמריקני. כמו כן מפקח ומסדיר את פעילות הבנקים הפדרל ריזרב, ומערכת הבנקאות של ארצות הברית בכלל.

קדנציית החברות מוגבלת בחוק, וחבר ששימש לתקופה של 14 שנה רצופות אינו זכאי למינוי מחדש. יש מקרים רבים שבהם מונה אדם לכהונה של שארית כהונתו של חבר אחר, והוא מונה שוב לכהונה של 14 שנים. החוק מקנה לנשיא סמכות להרחקתו של חבר המועצה בשל עילה מסוימת שתראה לנשיא.

כפי שנקבע בחוק הבנקאות של 1935, יושב הראש וסגן יו"ר חבר הנאמנים הממונים על ידי הנשיא מוכרחים להיות נמנים עם חברי הישיבה. שניהם משרתים תקופת כהונה של ארבע שנים וניתנים להרכבה מחדש ככל שהנשיא בוחר עד תום כהונתם בחבר הנאמנים.

קישורים חיצוניים
----------------

ויקישיתוף מדיה וקבצים בנושא **מועצת הנגידים של הפדרל ריזרב** בוויקישיתוף
* 

* אתר האינטרנט הרשמי של מועצת הנגידים של הפדרל ריזרב (באנגלית)
* מועצת הנגידים של הפדרל ריזרב, ברשת החברתית אקס (טוויטר)

* מועצת הנגידים של הפדרל ריזרב, ברשת החברתית LinkedIn

* מועצת הנגידים של הפדרל ריזרב, ברשת החברתית Goodreads
* סמין קישינבסקי וגיל עוזר, ‏האם הפדרל ריזרב באמת אינו מבין את התנהלות השוק?, באתר גלובס, 15 בנובמבר 2016
* הארץ, הבנק הפדרלי קיבל אזהרות על משבר הדיור המתפתח - ומשך בכתפיו, באתר TheMarker‏, 19 בדצמבר 2007
* רשימת החברים במועצה
* שימועים לראשי וחברי חבר הנאמנים של מערכת הפדרל ריזרב
* הצהרות פומביות של חברי ויושבי ראש הפדרל ריזרב
* פרוטוקולים של ישיבות מועצת הנגידים של הפדרל ריזרב
* עבודות חבר הנאמנים

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007258985705171
* BIBSYS: 11024228
* CANTIC: a11080000
* CiNii: DA02601748
* GND: 43408-5
* ISNI: 0000 0004 0478 7576
* LCCN: n78091283
* NDL: 00276303
* NKC: vse2007400361
* NLA: 36052484
* NLG: 287394
* NLK: KAB202013133
* NLP: a0000003756799
* RERO: 02-A000167343
* SNAC: w6pk56wx
* SUDOC: 028965426
* Trove: 1202607
* VIAF: 152072915
* WorldCat (עם VIAF): 152072915

 |
**איירה קפלן** (באנגלית: **Ira Kaplan**;‏ 6 באוקטובר 1928 - 25 ביוני 2017) היה אתלט יהודי-אמריקאי, אלוף ושיאן המכביה השלישית (1950) בריצת 100 מטר. קפלן החזיק במספר שיאים של אוניברסיטת ניו יורק (ריצת 100 יארד: 9.60 מטר, 1950 וריצת 200 מטר: 20.70 שניות, 1949) ושל התאחדות ספורט הקולג'ים הלאומי לנוער - The National Junior College Athletic Association (NJCAA) (ריצת 60 יארד (55 מטר) באולם: 6.3 שניות, 1948).

ביוגרפיה
--------

קפלן נולד בברוקלין, ניו יורק, בנם של גרטרוד אולרניק ופיליפ קפלן. הוא סיים את לימודיו בבית הספר התיכון ארסמוס הול ב-1946, באוניברסיטת ניו יורק ב-1951 ובברוקלין קולג' ב-1968 עם תואר שני במדעים.

כבוגר תואר ראשון מאוניברסיטת ניו יורק, היה קפלן לקפטן נבחרת האתלטיקה, במסגרתה קבע שיאי מסלול רבים.

קפלן היה מורה בבתי הספר של העיר ניו יורק במשך 35 שנה, ומרצה בברוקלין קולג' במשך 20 שנה, ופרש ב-1985.

נפטר ב-25 ביוני 2017. הותיר אחריו אישה, שני בנים, חמישה נכדים וארבעה נינים.

### 1945

באליפות ארצת הברית שנערכה בניו יורק בסוף יוני 1945 סיים במקום חמישי בריצת 100 מטר. 

### 1950

#### אלוף ושיאן המכביה

בתחרויות האתלטיקה של המכביה השלישית שנערכו בשנת 1957 זכה קפלן ב-3 מדליות, 2 זהב ו-1 כסף. מדליות זהב, בריצת 100 מטר 10.6 שניות, לפני דייב סנדלר מדרום אפריקה (10.7 שניות) וגרוסברגר מארצות הברית (11.0 שניות) ובריצת שליחים 4x100 מטר בתוצאה של 43.3 שניות, לפני אנגליה (44.8 שניות) ודרום אפריקה (44.9 שניות). מדליית כסף, בריצת 200 מטר בתוצאה של 22.7 שניות, אחרי דייב סנדלר (22.2 שניות).

תארים והישגים
-------------

* בשנת 2012 זכה קפלן להיכלל בהיכל התהילה של אוניברסיטת ניו יורק.

שיאים אישיים
------------

* ריצת 100 יארד: 9.60 מטר (1950)
* ריצת 100 מטר: 10.5 שניות (1950)
* ריצת 200 מטר: 20.70 שניות (1949)

קישורים חיצוניים
----------------

* איירה קפלן, באתר *Track and Field Statistics* (באנגלית)
* טבלאות ושיאים של השגי 6 המכביות ושל ישראל, מעריב, 22 באוגוסט 1965
* עדין טיילהאבר, האתלטיקה הקלה במכביה, דבר, 20 באוקטובר 1950
* Ira KAPLAn 1928 - 2017, Tha palm Beach Post, (באנגלית)
* NYU Athletics Mourns the Passing of Ira Kaplan, NYU, (באנגלית)
* NYU Men’s Track & Field Records, (באנגלית)
* תמונה של אירה קפלן (משמאל) מנצח על קו הסיום בריצת שליחים

הערות שוליים
------------

1. ↑  NYU Men’s Track & Field Records, (באנגלית)
2. ↑  2014 NJCAA INDOOR TRACK & FIELD CHAMPIONSHIP - Armory Collegiate Records (באנגלית)
3. ↑  דבר הספורט - במכביה, דבר, 1 באוקטובר 1950
4. ↑  אורות וצללים במכביה, דבר, 6 באוקטובר 1950
5. ↑  מייק הרמן, באתר היכל התהילה של אוניברסיטת ניו יורק
6. ↑  סרטונים 2012 NYU Athletics Hall of Fame Induction Ceremony 5-5-12, באתר YouTube (באנגלית)
**אפרים בלוך** (27 ביוני 1922 – 27 ביולי 2005) היה מבכירי הסיירים של הפלמ"ח, ומראשוני המודיעין הקרבי של צה"ל.

ביוגרפיה
--------

אפרים בלוך נולד בווינה שבאוסטריה, ועלה לארץ ישראל בשנת 1939.

אפרים היה מראשוני המתנדבים לפלמ"ח ביוני 1941 והתגייס למחלקת הסיירים של פלוגה ה׳ בפיקודו של חיים רון (זינגר).

אפרים היה מבכירי הסיירים של הפלמ"ח, שימש כמרגל בכפרים הערביים והיה שותף להכנת תיקי הכפרים ותיקי המטרות בשנים שלפני מלחמת העצמאות.

בזמן המאבק בבריטים, השתתף אפרים בפעולת ליל הרכבות בנובמבר 1945 וגם תכנן את מבצע פיצוץ תחנת משטרת החופים הבריטית בגבעת-אולגה. בינואר 1946 היה המתכנן והמוביל של פיצוץ גשר דמייה בליל הגשרים ביוני 1946.

בלוך היה מדריך הטופוגרפיה הבכיר של הפלמ"ח וגם מדריך החבלה של הארגון.

לפני הקמת המדינה והגברת העלאת מעפילים מאירופה, נשלח אפרים לצ'כוסלובקיה להבאת נשק ולאחר מכן לצרפת לשמש כמדריך בשם ארגון "ההגנה" על מנת לאמן מגויסים לצבא הישראלי לקראת הקמת המדינה.

בצרפת הכיר את בתיה ועם שובו לארץ התחתן עמה ונולדו להם יחזקאל, ירון ויואב.

כשחזר ארצה הצטרף אפרים לצה"ל והיה מראשוני המודיעין הקרבי של צה"ל ושירת בקבע עד שנת 1963.

ב-1962 בזמן שירותו הצבאי נשלח לאתיופיה לאמן את צבאו של היילה סלאסי.

אפרים דבר 6 שפות: עברית, אנגלית, צרפתית, גרמנית, יידיש וערבית.

אפרים בלוך נפטר בשנת 2005 ונקבר בבית הקברות בנתניה.

ספריו
-----

ב-1992 יזם, יחד עם חברו מנחם רוסק, את הוצאת הספר של פלוגה ה' "והלכתם בארץ".

קישורים חיצוניים
----------------

* בלוך אפרים, באתר הפלמ"ח
* חבריו הסיירים קראו לו "העז", באתר הארץ, 10 באוגוסט 2005

הערות שוליים
------------

1. ↑  "אחת הפלוגות" סיפורה של פלוגה ה' פלמ"ח, הוצאת גבעת ברנר, 1992
שלט האצולה של בית גרימלדי
**בית גרימלדי** (איטלקית: Grimaldi) הוא בית אצולה מקושר להיסטוריה של הרפובליקה של ג'נובה ושל נסיכות מונקו.

היסטוריה
--------

### מקור המשפחה

בני משפחת גרימלדי הם צאצאיו של גרימלדו קנלה (Grimaldo Canella), אשר היה מדינאי מג'נובה בזמן מסעי הצלב הראשונים. גרימלדו קנלה הפך להיות הקונסול של ג'נובה בשנים 1160, 1170, ושוב בשנת 1184. צאצאיו הרבים וילדיהם הובילו משלחות ימיות ברחבי הים התיכון, הים השחור והים הצפוני, ועד מהרה הפכה משפחת גרימלדי לאחת המשפחות החזקות ביותר של ג'נובה.

### ברית הגואלפים

בני משפחת גרימלדי חששו כי ראש המשפחה היריבה מג'נובה יכול היה לשבור את האיזון העדין של השלטון בהפיכה פוליטית ולהיות אדון ג'נובה כמו שקרה בערים איטלקיות אחרות, ועקב כך נכנסו לתוך **ברית הגואלפים** יחד עם בני משפחת פיאסצ'י על מנת להגן על האינטרסים המשפחתיים. בשנת 1271 נאסר על בני משפחות הקשורות לברית הגואלפים לשהות בג'נובה, ולכן מצאו בני המשפחות מקלט בבניית טירות משלהם באזורי ליגוריה ופרובאנס.

### המעבר הסופי מג'נובה לליגוריה ופרובאנס

עם הזמן חתמו בני גרימלדי על הסכם ברית עם שארל הראשון מלך נאפולי וסיציליה, כדי לכבוש מחדש את השליטה על ג'נובה ובאופן כללי להעניק סיוע הדדי. בשנת 1276 הם קיבלו את הסכם השלום בחסות האפיפיור, אך עם זאת לא הפסיק את מלחמת האזרחים. עם השנים החולפות לא כל בני גרימלדי בחרו לחזור לג'נובה, אלא העדיפו להישאר ולהתיישב בהתיישבויות פיאודליות שאותן בנו, ושם יכלו לגייס צבאות להגנת יישוביהם.

קישורים חיצוניים
----------------

ויקישיתוף מדיה וקבצים בנושא **בית גרימלדי** בוויקישיתוף
* בית גרימלדי, באתר אנציקלופדיה בריטניקה (באנגלית)

| בית גרימלדי |
| --- |
| לורדים | רנייה הראשון • שארל הראשון ממונקו • רנייה השני ממונקו • לואי ממונקו • ז'אן הראשון ממונקו • אמברואה ממונקו • אנתוני ממונקו • קטלאן ממונקו • קלודין ממונקו • למברטו ממונקו • ז'אן השני ממונקו • לוסיאן ממונקו • אונורה הראשון ממונקו • שארל השני ממונקו • ארקול ממונקו • אונורה השני, נסיך מונקו |  |
| נסיכים ריבונים | אונורה השני, נסיך מונקו • לואי הראשון, נסיך מונקו • אנטואן הראשון, נסיך מונקו • לואיז איפוליט, נסיכת מונקו • אונורה השלישי, נסיך מונקו • אונור הרביעי, נסיך מונקו • אונור החמישי, נסיך מונקו • פלורסטאן הראשון, נסיך מונקו • שארל השלישי, נסיך מונקו • אלבר הראשון, נסיך מונקו • לואי השני, נסיך מונקו • רנייה השלישי, נסיך מונקו • אלבר השני, נסיך מונקו |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007291352605171
* GND: 118824554
* LCCN: sh86004549
* NKC: ola20181017520
* VIAF: 316746262
* WorldCat: viaf-316746262

 |
**הלובי הארמני בארצות הברית** (באנגלית: **Armenian lobby in the United States**) הוא קבוצה של חברות יחסי ציבור, עורכי דין ולוביסטים מקצועיים ש שמועסקים ישירות על ידי הממשלה הארמנית על מנת לרתום את המדיניות והממשל האמריקאי על מנת שיהיה מותאם לאינטרסים של ממשלת ארמניה. אחת המטרות העיקריות של הלובי היא שארצות הברית תכיר ברצח העם הארמני אך בינתיים לאור השפעת הלובי הטורקי (אנ') הכרה זו עדיין לא הוכרזה.

היסטוריה
--------

הלובי הארמני הוקם כמעט אך ורק על ידי ארגונים מקומיים כמו הוועד הלאומי ארמני של אמריקה (ה-ANCA) (אנ') וכן ארגון האספה הארמנית של אמריקה (ה-AAA) (אנ'), מה שמותיר את ממשלת ארמניה במידה רבה מחוץ לתהליך הקמתו של הלובי, לשני הארגונים הללו יש מטרות לובי דומות, בעיקר סביב שיפור יחסי ארמניה–ארצות הברית, קידום ההכרה ברצח העם הארמני ומנגד חסימת הסיוע לאיובותיה של ארמניה – טורקיה ואזרבייג'ן. עם זאת הגישות בהן נוקטות שתי הקבוצות שונות ולכן הם מתחרות האחת בשנייה, כך למשל ה-AAA פועלים בגישה שדומה לגישתו של הארגון המרכזי בלובי הישראלי, איפא"ק אך ה-AA דוגל בגיוס תרומות גדולות מארמנים בעלי השפעה בארצות הברית.

חלק מההישגים של הלובי מחצית השנייה של המאה ה-20 היו אישור של העברת סכום סיוע לארמניה שמוערך ב-90 מיליון דולר מדי שנה, בנוסף לכך הלובי הארמני הצליח לקדם את סעיף-חוק שאוסר על ממשלת ארצות הברית לתת לממשלת האזרית סיוע ישיר ובעקבות אזרבייג'ן היא המדינה היחידה ממדינות ברית המועצות לשעבר שעדיין לא קיבלה סיוע אמריקאי כלשהו.

ב-2000 הודיע יושב ראש בית הנבחרים של ארצות הברית דניס הסטרט שהוא יתמוך ב"תיקון שיף", שנקרא על שמו של המחוקק אדם שיף. שיף יזם תיקון לחוק סיוע, שעתיד היה למנוע מטורקיה להשתמש בכספי סיוע החוץ האמריקאי שמקבלת טורקיה מדי שנה, ובו היא שוכרת שירות שדלנות פוליטיים בוושינגטון הבירה על מנת למנוע הכרה אמריקאית ברצח העם הארמני.

הלובי הארמני אמנם היה אפקטיבי עד סוף המאה ה-20, אך עם חלוף השנים הוא מסורס באופן כמעט מוחלט על ידי הלובי הטורקי שרוצה למנוע את המשכיות ההשפעה הארמנית בארצת הברית לצד האינטרסים הטורקים.

הערות שוליים
------------

1. ↑  Paul, David (2009). *Ethnic Lobbies & U.S. Foreign Policy*.
2. ↑  Bakalian, Anny P. Armenian-Americans: From Being to Feeling Armenian. New Brunswick (U.S.A.): Transaction, 1993. Print.
3. ↑  ANCA press release
4. ↑  נתן גוטמן,ואשינגטון, טבח הארמנים? זה עניין להיסטוריונים, באתר הארץ, 12 באוגוסט 2004

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"הלובי הארמני בארצות הברית"**.
**שושנדוחט** נכתב גם כ**שושנדוכט** (המאה הרביעית - המאה החמישית) הייתה בתו של ראש הגולה היהודי, אשתו של יזדגרד הראשון, שליט האימפריה הסאסאנית ואמו של בהראם החמישי(אנ').

שושנדוחט חייתה בתקופה שבה היו קשרים חזקים בין חצר המלוכה לבין ראשי הגולה.
בתקופתה כמלכה הוקמו מחדש השכונות היהודיות בערים אספהאן, שושן (עיר) ושושתר.

ארנסט הרצפלד טען, שהקבר הידוע כקבר אסתר ומרדכי שבהמדאן הוא כנראה קברה של שושנדוחט. לפי הסברא קברם של אסתר המלכה ומרדכי היהודי נמצא למעשה על יד קיבוץ ברעם בגליל העליון בצפון הארץ והוא הובא לשם על ידי בנם המלך כורש ששיפץ את בית המקדש השני ודאג להעלות משם את יהודי הגולה שהיו בארצו.

מקור היסטורי המזכיר אותה ואת הקשר שלה ליהדות הוא ספר ערי הבירה של פרס(אנ') (פסוקים 47–54). פסוק 47 "šahrestān [ī] Šūš ud Šūstar Šīšīn-duxt zan ī Yazdgird [ī] Šāhpuhrān kard čiyōn duxt ī rēš-galūdag [ī] jahūdagān-šāh mād-iz ī Wahrām ī Gōr būd" אומר (בתרגום חופשי) "הערים שוש ושושתר נבנו על ידי שישין-דוחט, אשתו של יזגרד בן שאפור, בתו של ראש הגולה, מלך היהודים, וכמו כן אמו של בהראם."

גם החלק העשירי של ספר זה מאזכר אותה "šahrestān ī xwārazm narsēh ī jahūdagān kard" וקושר אותה לבניין עיר ליהודים בח'ווארזם.

קישורים חיצוניים
----------------

* History, Epic, and Numismatics: On the Title of Yazdgerd I (Rāmšahr)
* YAZDEGERD I
**מרגרטה, נסיכת רומניה** (ברומנית: **Principesa Margareta a României**; נולדה ב-26 במרץ 1949) היא הבכורה מבין חמש בנותיהם של מיכאי הראשון, מלך רומניה והנסיכה אנה מרומניה.

ביוגרפיה
--------

מרגריטה נולדה בלוזאן, שווייץ ב-26 במרץ 1949, למיכאי הראשון, מלך רומניה ולאנה, מלכת רומניה בתם של רנאטו, נסיך בורבון-פארמה ומרגרט, נסיכת דנמרק, וסנדקה היה פיליפ, דוכס אדינבורו. מרגרטה בילתה את ילדותה בלוזאן ובכפר בהרטפורדשייר, והיא ואחיותיה בילו את החגים ביחד עם סביהם המלכותיים.

בשנת 1964 היא הייתה שושבינה בחתונתם של קונסטנטינוס השני, מלך יוון ואנה מריה, מלכת יוון ביחד עם עוד חמש נסיכות.

מרגרטה למדה בפנימייה באנגליה ובתיכון צרפתי בשווייץ, שם למדה פילוסופיה. את לימודיה האקדמיים התחילה בבית ספר לאומנות בפריז, ולאחר מכן למדה סוציולוגיה, יחסים בינלאומיים ומשפט בינלאומי באוניברסיטת אדינבורו, ובמהלך לימודיה היא ניהלה מערכת יחסים עם גורדון בראון. היא עבדה במספר אוניברסיטאות בבריטניה שם לקחה חלק במחקר בסוציולוגיה רפואית ובמדיניות בריאות הציבור.

בשנת 1979 היא עבדה בסוכנות של האו"ם ושל ארגון הבריאות העולמי וניהלה שם פרויקטים חברתיים בנושאי בריאות, ובשנת 1983 היא עברה להתגורר ברומא, והצטרפה לארגון המזון והחקלאות שם הייתה חברה בצוות המארגן של יום המזון העולמי. היא עבדה במשך שלוש שנים בהובלת קמפיינים להגברת מודעות הציבור לתזונה והפחתת העוני.

ב-1996 נישאה לראדו דודא.

ב-5 בדצמבר 2017 מת אביה מיכאי הראשון, מלך רומניה, ומרגרטה הפכה לראש בית המלוכה הרומני.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| פרדיננד הראשון, מלך רומניה |   | מריה מאדינבורו, מלכת רומניה |   | קונסטנטינוס הראשון, מלך יוון |   | סופיה, נסיכת פרוסיה |   | רוברטו הראשון, דוכס פארמה |   | מריה אנטוניה, נסיכת פורטוגל |   | ולדמר, נסיך דנמרק |   | מארי, נסיכת אורליאן |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | קרול השני, מלך רומניה |   |   |   |   |   | אלנה, נסיכת יוון ודנמרק |   |   |   |   |   | רנה, נסיך בורבון-פארמה |   |   |   |   |   | מרגרט, נסיכת דנמרק |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | מיכאי הראשון, מלך רומניה |   |   |   |   |   |   |   |   |   |   |   |   |   | אנה, מלכת רומניה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **מרגרטה, נסיכת רומניה** |
|

קישורים חיצוניים
----------------

ויקישיתוף מדיה וקבצים בנושא **מרגרטה, נסיכת רומניה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 142860131
* ISNI: 0000 0001 0762 1916
* LCCN: nb2017006570
* VIAF: 160292542
* WorldCat: viaf-160292542

 |
תבנית {{אישיות ביטחונית}} ריקה מתוכן. יש להזין פרמטרים בערך או בוויקינתונים. 
**עלי פַדַווי** (בפרסית: **علی فدوی**; נולד ב-1961) הוא קצין צבא איראני המכהן כסגן מפקד משמרות המהפכה האסלאמית. בעבר פיקד על הזרוע הימית של משמרות המהפכה.

ביוגרפיה
--------

נולד בשנת 1961, למד הנדסת חשמל וניהול אסטרטגי באוניברסיטת איספהן לטכנולוגיה (אנ').

ב-1983, הצטרף למשמרות המהפכה האיראניים והוא ותיק מלחמת איראן-עיראק. שירת בכוח קודס ומילא תפקידי מודיעין רגישים. הקריירה שלו כוללת תפקידי מודיעין בכירים במטות השונים של משמרות המהפכה ושירות משמעותי בכוח הימי של משמרות המהפכה: מ-1997 עד 2010 כיהן כסגן מפקד הזרוע הימית של משמרות המהפכה ולאחר מכן כמפקד הזרוע עד אוגוסט 2018. אז מונה לתפקיד סגן משמרות המהפכה.

ב-2016 קיבל במשותף עם מפקדים בכירים נוספים במשמרות המהפכה מדליית הצטיינות (אנ') על חלקו בתקרית (אנ') שבה עצרו אנשי משמרות המהפכה חיילים מהצי האמריקני במפרץ הפרסי.

בדברים שנשא בסוף נובמבר 2023 בוועידה בינלאומית בטהראן תחת הכותרת "סערת אל-אקצא ועזה: נרטיבים ועובדות", אמר פדווי בין היתר: "הפלסטינים נקטו בפעולת מנע, כדי שאם יבוא עליהם אסון, לפחות הוא יהיה בעל הישגים עבורם ... התמיכה בתנועת ההתנגדות ניתנת על ידי איראן והתהליך הזה נמשך".

קישורים חיצוניים
----------------

ויקישיתוף מדיה וקבצים בנושא **עלי פדווי** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. ↑  מפקד משה"מ: אנו גאים להילחם באמריקה, בציונות ובמי שפוגע בכבוד המהפכה האסלאמית, 8 בינואר 2024, באתר ממר"י.
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**הללויה** הוא סרט טלוויזיה קומי ישראלי בכיכובם של ציון ברוך וטל פרידמן משנת 2003. הסרט, שהוקרן לראשונה במסגרת רצועת "ראשון בדרמה" של HOT, בוים על ידי דני סירקין על פי תסריט של עודד רוזן והפך לסרט פולחן. בשנת 2003 הוכתר הסרט כדרמת הטלוויזיה המצטיינת בפסטיבל הסרטים הבינלאומי חיפה והמשיך לזכייה באותה קטגוריה גם בטקס פרסי הטלוויזיה של האקדמיה הישראלית לקולנוע וטלוויזיה בשנת 2004.

תקציר העלילה
------------

הסרט הוא קומדיה נוסטלגית המתרחשת בשנת 1979, ביום שבו נערך האירוויזיון בישראל בפעם הראשונה. שוקי ונטורה (ציון ברוך) מחליט להימלט מבסיס המילואים בסיני בדרכו לחולון, כדי לצפות עם חברתו מילי באירוויזיון ולבקש את ידה מאביה הקשוח, ועם זאת חובב האירוויזיונים, גרשון (מוטי גלעדי). כדי להגיע לחולון, נאלץ שוקי לגנוב את מכונית הסוסיתא האהובה של מפקדו המופרע, רב-סרן מגן דוד (טל פרידמן), המשווע למעט אקשן בגזרה מאז נכפה עליו כמפקד לציית להסכמי השלום בין ישראל למצרים, שנחתם ימים אחדים קודם לכן. מלווה על ידי מרקו, המילואימניק המסטול (משה פולקנפליק), המעביר את זמנו בשמירה בעסקאות חשיש, פותח מגן דוד במרדף אחר שוקי, שאליו נקלעים בעל כורחם סוחר חשיש זקן, מתנדבת הולנדית, שוטר צבאי הומוסקסואל והרקדן הראשי של להקת "ג'ינגיס חאן" הגרמנית, הזכורה מהופעתה באירוויזיון של שנת 1979.

המרדף הארוך, המתובל בלהיטי האירוויזיון הגדולים של שנות השבעים ובראייה פרודית של המיתוס הצה"לי, מגיע לסיומו במפגש הבלתי נמנע בין הגיבורים בכיכר ויצמן בחולון, מתחת לביתה של מילי ורגע לפני ההכרזה על "הללויה" כשיר הזוכה באירוויזיון.

פרטי טריוויה
------------

* שם משפחתו של דמות הגיבור הוא ונטורה. ונטורה הוא גם שם משפחתו של קובי אשרת, מלחין השיר הללויה, בחייו הפרטיים.
* שוקי ונטורה מכיר את חברתו, מילי, בחגיגות ניצחון האירוויזיון של 1978, בליל האירוויזיון, מיד עם הכרזת השיר אבניבי, בביצוע יזהר כהן כזוכה. אולם במציאות, חגיגות כאלו לא התקיימו. תושבי ישראל ידעו על הניצחון רק בבוקר המחרת, כי רשות השידור לא קנתה מספיק זמן לווין, והשידור החי נקטע עשר דקות לפני הכרזה זו. גם תושבי ישראל, שגרים באזורים באזורים בהם ניתן היה לקלוט שידורים ממדינות שכנות לא קיבלו ידיעה זו בליל האירוויזיון, כי בשל החרם הערבי, המדינות השכנות צינזרו מהשידור החי גם את השיר הישראלי, וגם את הידיעה על זכייתו.
* כאשר נגמר לסוסיתא הדלק, שוקי ונטורה מטפס על דיונת חול גבוהה, אל מאהל בדואי, כדי לקנות מהם דלק. הטיפוס על הדיונה נעשה בצילום שדומה לזה שבו ויקטור חסון (שייקה לוי) מטפס על דיונה גבוהה כדי לחפש נפט, בסרט גבעת חלפון אינה עונה.

שחקנים
------

| שחקנ/ית | דמות |
| --- | --- |
| ציון ברוך | שוקי ונטורה |
| טל פרידמן | רס"ן מגן דוד |
| סופי קפלן | אינגה |
| משה פולקנפליק | מרקו |
| אפרת אביב | מילי |
| אדיב ג'השאן | עאבד |
| אורי גוטליב | חיים |
| מוטי גלעדי | גרשון |
| הראל נוף | ג'ינגס חאן |
| איתי גנות | צביק |

קישורים חיצוניים
----------------

* "הללויה", במסד הנתונים הקולנועיים IMDb (באנגלית)
* "הללויה", באתר אידיבי
* "הללויה", במיזם "אישים" לתיעוד היצירה הישראלית

|  |  |  |
| --- | --- | --- |
| **הקודם**:**2003 - יוסי וג'אגר** | **פרס האקדמיה לטלוויזיה - הדרמה המקורית לטלוויזיה הטובה ביותר 2004 - הללויה** | **הבא**:**2005 - חתה יסבח סבח** |
חזית ה-Admiralspalast
**היכל האדמירלים** (גרמנית: Admiralspalast אנגלית: Admiral Palace) הוא תיאטרון בן 1,756 מושבים בפרידריכשטראסה ברובע מיטה בברלין, גרמניה. נפתח בשנת 1910, זהו אחד המקומות הבודדים שהשתמרו בעיר מהעידן שלפני מלחמת העולם השנייה.

הבניין היה מקום בילוי וכלל במקור משטח החלקה, בית מרחץ ציבורי, מסלולי באולינג, בית קפה ובית קולנוע הפתוח יומם ולילה. לאחר מלחמת העולם הראשונה הוא הפך לתיאטרון רביו (החל במופע Drunter und drüber מאת וולטר קולו ובהמשך בהצגת אופרטות).

הבניין ניזוק רק נזק קל מהפצצות במלחמת העולם השנייה, לכן הוא שימש כמשכנה של האופרה הממלכתית של ברלין עד לשחזור בית האופרה הממלכתי של ברלין ב-1955. ב-21–22 באפריל 1946 המפלגה הסוציאל-דמוקרטית של גרמניה והמפלגה הקומוניסטית של גרמניה באזור הכיבוש הסובייטי קיימו כינוס ב-Admiralspalast ובו הן התאחדו למפלגת האחדות הסוציאליסטית של גרמניה.

לאיגוד העיתונאים של גרמניה המזרחית (או הרפובליקה הדמוקרטית הגרמנית GDR=German Democratic Republic) היו משרדים ב-Admiralspalast.

מופעי הרביו והאופרטות נמשכו תחת השם Metropol Theater עד להפסקתם ב-1997.

ב-11 באוגוסט 2006 הוא נפתח מחדש עם *האופרה שלושת האגורות*, בבימויו של קלאוס מריה ברנדאואר.

קישורים חיצוניים
----------------

ויקישיתוף מדיה וקבצים בנושא **היכל האדמירלים** בוויקישיתוף
* אתר האינטרנט הרשמי של היכל האדמירלים
* היכל האדמירלים, ברשת החברתית פייסבוק

* היכל האדמירלים, ברשת החברתית אקס (טוויטר)

* היכל האדמירלים, ברשת החברתית אינסטגרם

* היכל האדמירלים, סרטונים בערוץ היוטיוב

הערות שוליים
------------

1. ↑  Wilke, Jürgen, Julia Martin, Denis Fengler, and Marc Levasier. *Journalisten und Journalismus in der DDR: Berufsorganisation, Westkorrespondenten, "Der schwarze Kanal"*. Köln: Böhlau, 2007. p. 20

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007287158805171
* GND: 7540811-9
* LCCN: sh2006007635
* MusicBrainz: d6d0224d-7a8d-4595-b079-1c51c6584d3d
* VIAF: 132981021
* WorldCat: viaf-132981021

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**המועדון החברתי של שאיין** (באנגלית: **The Cheyenne Social Club**) הוא מערבון קומי אמריקאי משנת 1970 בבימויו ובהפקתו של ג'ין קלי, עם ג'יימס סטיוארט, הנרי פונדה, שירלי ג'ונס וסו אן לנגדון בתפקידים הראשיים.

תקציר העלילה
------------

1867, טקסס - ג'ון או'הנלן (ג'יימס סטיוארט) והרלי סאליבן (הנרי פונדה) הם צמד בוקרים מבוגרים שעובדים צמוד במרחבי טקסס כבר עשר שנים.

יום אחד מקבל ג'ון מכתב מעורך הדין וילובי בשאיין שמודיע לו כי אחיו די ג'יי נהרג והוריש לו נכס גדול בשאיין (ויומינג) שנקרא "המועדון החברתי של שאיין". הם יוצאים רכובים למסע ארוך של 1,000 מיל עד לשאיין. וילובי (דבס גריר) נותן לג'ון את שטר הקניין על הבניין אך כשג'ון שואל אישה ברחוב היכן המועדון החברתי היא נותנת לו סטירת לחי.

הם מגיעים לבניין המפואר הסמוך למסילת הרכבת ואת פניהם מקבלת ג'ני (שירלי ג'ונס) שמציגה בפניהם את שש הבחורות הגרות בבניין. ג'ון רוצה לשוחח איתן אבל כל פעם נשמע צלצול והבחורה מתנצלת ועוזבת. לכל בחורה יש מספר צלצולים שלה. במהרה מבינים ג'ון והרלי שמדובר כאן בבית בושת יוקרתי.

ג'ו מגיע למסבאה ומיד הוא מתקבל בחשדנות כזר אבל כשהוא מציג את עצמו כאחיו של די ג'יי משתנה האווירה, כולם מברכים אותו ובעל המסבאה מאכיל ומשקה אותו חינם כולל מתן סיגרים משובחים.

ג'ון לא אוהב את העניין אבל הרלי כן, בעיקר לאחר הטיפול המיוחד שנותנת לו אופאל אן (סו אן לנגדון).

יחס האנשים לג'ון משתנה לאחר שהוא מודיע לבחורות כי החליט לסגור את בית הבושת ולהפוך אותו לבית מלון. הוא מקבל הערות מעליבות וכדי לשמור על כבודו הוא מתחיל במכות שמתרחבות לקטטה גדולה עם נזק גדול למסבאה. הוא מושם במעצר ומשורר עם קנס גבוה.

יום אחד מותקפת ג'ני ונחבלת קשות. התוקף הוא קורי בניסטר (רוברט וילק) וג'ון הולך למסבאה לגמור איתו את החשבון בדו-קרב אקדחים בו הוא מנצח והורג אותו.

יוקרתו של ג'ון עולה שוב בעיר ובעיקר בעיני הבחורות במועדון החברתי.

חמישה אקדוחנים ממשפחת בניסטר מגיעים כדי לחסל את ג'ון. מתפתח קרב אקדוחים ביניהם ובין ג'ון, ג'ני והרלי שבסופו מחוסלים התוקפים. השריף מזהיר את ג'ון כי עוד רבים ממשפחת בניסטר מתכוננים להגיע לעיר ולחסל אותו. וילובי אומר לו כי אינו יכול לסגור את המועדון החברתי היות שאחיו מכר את השטח לחברת הרכבות בתנאי שהבניין ימשיך להיות "מועדון חברתי". לאור זאת מורה ג'ון למסור את הבעלות לג'ני ושניהם חוזרים שוב לטקסס לעבודה כבוקרים.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ג'יימס סטיוארט | ג'ון או'הנלן | בוקר |
| הנרי פונדה | הרלי סאליבן | בוקר |
| שירלי ג'ונס | ג'ני | מנהלת בית בושת |
| סו אן לנגדון | אופאל אן | יצאנית |
| איליין דברי | פאולין | יצאנית |
| ג'קי ג'וזף | אני ג'ו | יצאנית |
| רוברט וילק | קורי בניסטר | אקדוחן |
| דבס גריר | ידידיה וילובי | עורך דין |

קישורים חיצוניים
----------------

* "המועדון החברתי של שאיין", במסד הנתונים הקולנועיים IMDb (באנגלית)
* "המועדון החברתי של שאיין", באתר נטפליקס
* "המועדון החברתי של שאיין", באתר AllMovie (באנגלית)
* "המועדון החברתי של שאיין", באתר Rotten Tomatoes (באנגלית)
* "המועדון החברתי של שאיין", באתר Box Office Mojo (באנגלית)
* "המועדון החברתי של שאיין", באתר אידיבי
* "המועדון החברתי של שאיין", במסד הנתונים הקולנועיים KinoPoisk (ברוסית)
* קדימון למועדון החברתי של שאיין, באתר יוטיוב
* המועדון החברתי של שאיין, באתר TCM